Il-vawċer il-blu ta' €20 diġà jista' jintuża għand negozji ta' arti, kultura u edukazzjoni. Fi stqarrija, il-Ministeru għall-Ekonomija qal li sema t-talba tal-Malta Entertainment Industry and Arts Association (MEIA) biex jekk jerġgħu jinħarġu l-vawċers, parti minn dawn ikunu jistgħu jintużaw għal attivitajiet relatati ma' arti u kultura. Il-Ministeru spjega li l-vawċer il-blu jista jintuża fis-settur tal-arti u l-kultura b'dan il-mod: Attivitajiet fotografiċi (74.20) Edukazzjoni oħra n.e.c. (85.59) Servizzi personali oħrajn (96.00) Attivitajiet oħrajn ta' servizzi personali n.e.c. (96.09) Edukazzjoni kulturali (85.52) Performing Arts (90.01) Attivitajiet ta' sapport għall-performing arts (90.02) Kreazzjoni artistika (90.03) Operazzjonijiet ta' faċilitajiet tal-arti (90.04) Attivitajiet ta' amusement parks u theme parks (93.21) Attivitajiet rikreazzjonali oħrajn (93.29) Bejgħ ieħor li mhux minn ħwienet jew suq (47.99) Il-Ministeru kkonferma li n-negozji kollha rreġistrati taħt dawn il-kodiċi NACE, f'Lulju li għadda, intbagħtitilhom ittra permezz tal-posta reġistrata sabiex huma jkunu jistgħu jattivaw il-'Business Account' tagħhom fl-applikazzjoni diġitali tal-vawċers sabiex b'hekk huma wkoll ikunu jistgħu jirċievu u jsarrfu dawn il-vawċers. Intant, il-ministeru qed jieħu nota tar-rakkomandazzjonijiet l-oħrajn imressqa mill-istess assoċjazzjoni, kif ukoll qed jiġu kkunsidrati aktar miżuri vijabbli intiżi biex jgħinu wkoll lis-setturi tad-divertiment u l-arti. .td_uid_3_5f649e36c7b76_rand.td-a-rec-img{text-align:left}.td_uid_3_5f649e36c7b76_rand.td-a-rec-img img{margin:0 auto 0 0}